Diari Oficial de la Generalitat Valenciana


Sumari del DOGV 8622, del 28-08-2019 (2019/8301)

Informació pública de l'ocupació temporal del camí ramader número 8, carrerassa del camí Caminàs, al terme municipal de Castelló de la Plana. Expedient STMA/SF/VP/101/2019.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8622

Data del DOGV
:   28-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8301


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'ocupació temporal del camí ramader número 8, carrerassa del camí Caminàs, al terme municipal de Castelló de la Plana. Expedient STMA/SF/VP/101/2019. [2019/8301]  
A la Direcció Territorial de Castelló, de la Conselleria d'Agricultura, Desenvolupament Rural, Emergència Climàtica i Transició Ecològica, es tramita l'expedient per a l'autorització d'ocupació temporal de domini públic al camí ramader número 8, carrerassa del camí Caminàs, al terme municipal de Castelló de la Plana, amb motiu de la sol·licitud formulada per l'Ajuntament de Castelló de la Plana per a l'execució del projecte d'execució d'obres de via verda per a vianants i cicloturistes al camí Caminàs.  
L'objecte de l'ocupació temporal és l'execució dels treballs previstos en el projecte esmentat, que bàsicament suposen la creació d'una zona de passeig a peu i de trànsit de bicicletes separada de la del trànsit de vehicles mitjançant una alineació d'arbres i vegetació de menor talla complementada amb elements de mobiliari urbà, com ara bancs, papereres i un sistema d'il·luminació i condicionament dels drenatges (excepte un col·lector subterrani d'aigües pluvials entre el camí Villamargo i l'avinguda dels Germans Bou, que és objecte de procediment de concessió demanial, expedient STMA/SF/VP/105/2019, amb exposició simultània) per a realitzar entre l'ermita de Lledó i el peiró de l'ermita de Sant Jaume, al llarg d'una distància aproximada de 4,7 km del camí ramader número 8, carrerassa del camí Caminàs.  
  
De conformitat amb el que es disposa en l'article 33 de la Llei 3/2014, d'11 de juliol, de la Generalitat, de vies pecuàries de la Comunitat Valenciana, i en l'article 83 de la Llei 39/2015, d'1 d'octubre, del procediment administratiu comú de les administracions públiques, s'obri una informació pública durant el termini d'un mes, comptat a partir de l'endemà de la publicació d'aquest anunci en el Diari Oficial de la Generalitat Valenciana, perquè qualsevol persona física o jurídica puga examinar l'expedient i formular per escrit les al·legacions que estime pertinents, a les dependències del Servei Territorial de Medi Ambient, de la Direcció Territorial a Castelló, d'Agricultura, Desenvolupament Rural, Emergència Climàtica i Transició Ecològica, situada a l'avinguda dels Germans Bou, número 47, edifici PROP, planta 3a.  
  
  
 Castelló de la Plana, 12 d'agost de 2019.- El director territorial: Antoni Lluís García Sanz.